गर्मी के मौसम में सत्तू बहुत फायदेमंद होता है क्योंकि ये शरीर को ठंडा रखता है और लू से बचाता है। चने से बने सत्तू को कई लोग गूंथकर अचार और सिरके के साथ खाते हैं, तो कई लोग पानी में घोलकर शरबत बनाकर पीते हैं। सत्तू में ढेर सारे गुण मौजूद होते हैं और ये कई पोषक तत्वों से भरपूर होता है इसलिए ये पेट के लिए बहुत फायदेमंद होता है। इसके अलावा सत्तू में मौजूद तत्वों के कारण ये कई तरह की बीमारियों को भी आसानी से ठीक कर सकता है। आइये आपको बताते हैं कि चने के सत्तू का शरबत पीने के क्या लाभ हैं।